अग्रणी स्थिति बनाए रखने के लिए जेएसडब्ल्यू ने भूषण पावर के लिए आक्रामक बोली लगाई है, जो इसकी इकलौती बोली है। टाटा स्टील की तरफ से दिवालिया संहिता के तहत भूषण स्टील के अधिग्रहण के साथ दोनों देसी कंपनियों की उत्पादन क्षमता का अंतर काफी कम रह गया है। अभी जेएसडब्ल्यू की उत्पादन क्षमता 1.8 करोड़ टन है। मोनेट इस्पात ऐंड एनर्जी के लिए जेएसडब्ल्यू ने एयॉन के साथ गठजोड़ किया था और एयॉन वरिष्ठ साझेदार थी। भूषण स्टील के लिए इसने पीरामल के साथ बोली लगाई थी। सूत्रों ने हालांकि कहा कि भूषण पावर के लिए अगर इसकी बोली कामयाब रही तो रकम जुटाने की खातिर जेएसडब्ल्यू प्राइवेट इक्विटी के साथ साझेदारी कर सकती है। एस्सार के दूसरे दौर की बोली में जेएसडब्ल्यू न्यूमेटल की परिचालित कंपनी में निवेशक के तौर पर शामिल हुई, जो समाधान योजना का क्रियान्वयन कर रही है। हालांकि समझा जाता है कि जेएसडब्ल्यू स्टील अकेले बोली के लिए कानूनी राय ले रही है।